Другі істотны мінус “Масакры” – цьмяны сюжэт. Калі б я не прачытаў анатацыю да фільма перад праглядам – далібог, не разабраўся б, што да чаго. У фільме няма празрыстай сюжэтнай лініі, застаецца шмат пытанняў: што гэта за жанчына ляжала там у труне? навошта граф-пярэварацень забівае абсалютна “левых” людзей? чаму лёкай, якога я таксама падазраваў у “вампірызме” апынаецца звычайным чалавекам? Усё гэта мікшыруецца тым, што гэта жудзік і гледачу страшна. Я спецыяльна азіраўся ў часе паказу па баках. Дзяўчаты і праўда заплюшчвалі вочы на некаторых сцэнах, ціснучыся да сваіх бойфрэндаў. Бойфрэнды карысталіся гэтым і мацней сціскалі дзяўчат. Таму ўсе незразумелыя месцы стужкі спісваем на тое, што гэта – жудзік, трылер і бульба-хорар (як вызначае жанр сам рэжысёр).